เรื่องร้องเรียน (ร้องเรียน,ถนน,สอบถาม,ความสะอาด) วันที่ 2023-10-22 09:26:14 — แขวงสี่พระยา เขตบางรัก กรุงเทพมหานคร
อยากส่งเรื่องร้องเรียน/สอบถาม การทำงานของเจ้าหน้าที่สำนักงานเขตว่าขอบเขตความรับผิดชอบ หน้าที่ของการเป็นเจ้าหน้าที่ๆดูแลแต่ละเขตควรเป็นอย่างไร

รายละเอียด: ได้มีการส่งเรื่องร้องเรียนเรื่องคนในชุมชนมีการทิ้งขยะในจุดที่ทางเขตไม่ได้อนุญาตให้ทิ้ง จนขยะล้นลงมาที่ถนนตั้งแต่เดือน เม.ย. 2566 (รายละเอียดตามรูปข้างล่าง)

ทางเจ้าหน้าที่ได้เข้ามาดำเนินการติดป้ายห้ามทิ้งขยะและบทลงโทษ, จัดรถขยะมาเก็บขยะให้มีความถี่มากขึ้น แต่ก็ไม่ได้ช่วยให้ปัญหาดีขึ้น ขยะยังคงล้นลงมาที่ถนนและตกลงไปในคลองทำให้เกิดปัญหาอื่นๆตามมาอีก

ได้มีการขอเปิดเรื่องใหม่ไปหลายครั้ง ล่าสุดได้มีการขอเปิดเรื่องร้องเรียนใหม่อีกครั้ง เพราะคิดว่าการแก้ปัญหาของทางเขตเป็นการแก้ปัญหาระยะสั้นมากๆ  ทางเขตเลยมีการเอาไม้มาตีกั้นบริเวณจุดที่มีการทิ้งขยะเดิม (ตามรูปภาพประกอบ) และปิดเรื่องร้องเรียน โดยเขียนข้อความตอบกลับตามรูปข้างล่าง

ซึ่งหลังจากที่มีการเอาไม้มาตีกั้น คนในชุมชนก็เอาขยะไปทิ้งอีกตรงบริเวณเดิม (ตามรูปประกอบด้านล่าง ถ่ายวันที่ 20 & 22 ตค 2566)

คำถาม: 
- การทำงานของเจ้าหน้าที่เขต หน้าที่คือควรเป็นคนที่มีความเคร่งครัดเห็นปัญหาและควรเอาบทลงโทษมาใช้กับผู้ฝ่าฝืนใช่หรือไม่?
- การแก้ปัญหาที่ปลายเหตุและปิดรับเรื่อง โดยให้เหตุผลว่า “ถ้ายังมีคนเอาขยะไปทิ้งที่เดิมอีกก็คงเป็นคนที่อ่านหนังสือไม่ออก … ” เป็นสิ่งที่พึงปฏิบัติในการแก้ปัญหาของ กทม ใช่หรือไม่ และเพราะอะไร